
Növekvő energiaigények a Föld eltartóképességének határán, avagy van-e jövője az atomenergiának

200 évvel ezelőtt a világ lakossága alig 1 milliárd fő volt, ma ez a szám több mint 6,7 milliárd, a kutatók szerint nem egész 40 év múlva pedig már csak nem 9 milliárdan leszünk.
Elképesztő és egyben drámai változások zajlanak Földünkön, mely változások okozói elsősorban mi emberek vagyunk. Miután tudósaink bebizonyították, hogy a globális éghajlatváltozás ütemgyorsulását káros anyag kibocsátásunkkal mi magunk gerjesztjük, az emberekben elindult a felismerés, a felelős gondolkodás, a jövőtől való félelem.
Az a Föld mely évezredeken át kiszolgált minket, elérkezett a tűréshatárhoz, tehát mégis „véges”. Ezen gondolamenet alapján született meg a fenntarthatóság eszméje, az az idea melynek célja, a társadalmi jólét biztosítása a jelenlegi és a jövőbeli nemzedékek részére oly módon, hogy eközben megőrizzük a környezetünk minőségét, sokféleségét, fenntartható módon használjuk természeti erőforrásait.
A fenntarthatóság elvei alapján működő társadalmak legnagyobb problémája a megnövekedett lakosság energiaigényének kielégítése. Erre a problémára csak ráerősít a tény, miszerint exponenciális mértékben csökkennek a természetes ásványanyag készletek. Bizonyos, hogy a megújuló energiaforrások egyszer majd átveszik (és át is kell venniük) a világ energiaszektorán belül az uralmat de lényegi térfoglalásuk rövidtávon véleményem szerint kivitelezhetetlen.
Mindaddig amíg el nem érkezik a megújuló energiák kora, szükségünk van és lesz legalább egy olyan jelenleg is használt energiaforrás fenntartására és további használatára, mely a leginkább megfelel a fenntarthatóság elveinek és melynek előállítása a legkevesebb CO2 kibocsátással jár.
Ez az úgynevezett „tiszta” energiaforrás pedig nem más, mint a nukleáris vagy más néven az atomenergia, mely új eljárásokkal párosítva, például a hidrogén előállítási képessége révén forradalmasíthatja/átalakíthatja a jövő energiaiparát.
 



